په پاکستان کی د حکومت په ضد څلور ورځني مارش
د پنجشنبې په ورځ همدا چې یو ډله خلک سره د پاکستان د حکومت ضد څلور ورځني مارش لپاره راټول شول، پولیسو د کراچۍ په ښار کې په لسگونو سیاسي
د پاکستان د وکیلانو په شمول یو ایتلاف وویل چې د زرداري د حکومت له خوا د مظاهرو د مخنیوي سره سره به دوی مارش ته دوام ورکړي. سیاسي کشمکش تیره میاشت هغه وخت لا زیات شو چې یوی محکمې نواز شریف او د هغه ورور له سیاسي څوکۍ نیولو څخه منع کړل. په داسې حال کې چې وکیلانو او د حکومت د مخالف گوند فعالینو د پنجشنبې په ورځ په پاکستان کې سرتاسري اعتصاب پیل کړ، په کراچۍ کې پوره امنیتي تدابیر نیول شوي و. د پاکستان ملکي حکومت پر مظاهرو بندیز لگولی او په سلگونو فعالین یې توقیف کړي دي. د مظاهرو په اړه د عالي محکمې یو مخکښ وکیل وویل: د لانگ یا اوږد مارش په نامه لاریون چې د قضایي چارو د خپلواکۍ لپاره مبارزه کوي کیدای شي د اصف علي زرداري یو کلن حکومت په داسې حال کې بې ثباته کړي چې د امریکا عمده متحد هیواد پاکستان د اسلامي ملیشو او د مخ پر زوړي اقتصاد له پلوه د سختو ستونزو سره مخامخ دی. په گاونډي هیواد افغانستان کې د ثبات راوړلو او د القاعده شبکې د ماتې په مقصد د امریکا د هڅو لپاره پاکستان چې په اتومي وسلو سمبال دی، حیاتي رول لوبوي. امریکا غواړي چې پاکستان د جگړه مارانو پر ضد مبارزې ته متوجه وي نه دا چې په سیاسي لانجو کې گیر وي. د سند ایالت په مرکز کراچۍ کې امنیتي ځواکونو او پولیسو په عالي محکمې برید وکړ چې وکیلان په کې راټول شوي و. د هغوی موټرې او بسونه یې محکمې ته له ورتلو څخه منع کول. ددې پر ځای په سلگونو وکیلان چې تور کالي یې اغوستي و د سیاسي فعالینو سره یوځای کیدل چې گوندي بیرغونه یې لیږدول او د حکومت ضد شعارونه یې ورکول. د عالي محکمې یو وکیل صابرشاه وویل: له بلې خوا عیني شاهدان وایي پولیسو په لسگونو مظاهره کوونکي نیولي دي. حکومت د چارشنبې په ورځ پر مظاهرو بندیز ولگاوه او لږ تر لږه درې سوه سیاسي فعالین یې بندیان کړل. ددې سره سره مظاهره کوونکي هیله من دي چې د دوشنبې په ورځ اسلام اباد ته ځانونه ورسوي او د پخواني قاضي القضات افتخار چودري بیا مقریدل وغواړي چې پرویز مشرف له کاره گوښه کړی و. زرداري د چودري بیا ټاکنه ونه منله. څیړونکي وایي زرداري له دې ویریږي چې کیدای شي افتخار چودري هغه عفوه بیرته لغوه کړي چې مشرف یې زرداري او د هغې مقتولې میرمنې بینظیر بوتو ته ضمانت کړی و. د زرداري عمده رقیب پخواني صدراعظم نواز شریف د وکیلانو شا ته ودرید او د زرداري سره یې څرگند مخالفت پیل کړ. نواز شریف چې د سترې محکمې د حکم له مخې د سیاسي څوکۍ نیولو څخه منع شوی، ددې کار پړه پر زرداري اچوي او روانې مظاهرې د پاکستان نه د دفاع وخت گڼي. حکومت گواښ کړی چې که د اوږد مارش په ترڅ کې تا وتریخوالی رامنځ ته شي نو د نواز شریف سره به د اغتشاش کولو په تور قانوني چلند وکړي. او که بحران زیات شي نو اردو چې ددې هیواد د ٦١ کلن تاریخ نیمایي وخت یې حکومت کړی، ښایي د هغې د مخنیوي لپاره لاس په کار شي. zardari, pakistan, protests, musharaf, nawaz sharif, lahore, islamabad, pashto news, voa